A startupok a krízisben is keresik az innovációt

A startup világ továbbra is pezseg: a Start it @K&H inkubátorprogramba idén tavasszal 38 csapat jelentkezett, a döntősök kiválasztása pedig online fog megtörténni, először az inkubátor történetében. A digitális átállás most elengedhetetlen, amit nagymértékben megkönnyít a Global Accelerator Network (GAN) 1 millió dolláros szolgáltatáscsomagja. A programban részt vevő startupok élete sem állt meg, a vírushelyzethez igazodó stratégia újraalkotása mellett többen közülük a maguk eszközeivel igyekeznek hozzájárulni a koronavírus és annak gazdasági hatásai elleni harchoz.